Corsaren, 1840-12-11
Reductionerne. Vi udtalte os i forrige Nr. meget rosende over de forestaaende Reductioner i Collegierne, men bleve Læserne en Motivering af denne Ros skyldige, og denne Motivering ile vi derfor med at levere. - Seer De, Hr. Læser, Reduction betyder paa Dansk Tilbageførelse, og Collegiernes Reduction vil altsaa sige, at Collegierne stulle føres tilbage. - Hvorfor - Fordi de have gjort for store Fremstridt? – Fordi de ere gaaede for langt forud for Tidsudviklingen? – Nei, det kunne vi just ikke sige. Men i ethvert Tilfælde: Regjeringen vil denne Collegiernes Reduction, og som justemilien-Folk ville vi den derfor ogsaa. Det kommer nu kun an paa at afgjøre, hvor langt vi give vort Minde til, at Collegierne føres tilbage. Ved at gjennemgaae Historiens Aarbøger finde vi da, at under Frederik den 4de, høisalig Jhukommelse, bestode Collegierne i en Reol med 16 Rum, hvis Papirer Kongen og hans meest betroede Kammertjener ordnede og besørgede. Nu vel! saa langt ville vi tillade Collegiernes Tilbageførelse. Naar Cancelliet, Rentekammeret, General-Toldkammeret o. s. v. udgjøre en Reol med 16 Rum, ville vi være ret fornøiede. Omkostningerne ved dem blive da ikke meget store, og for en hurtig Forretningsgang borger os da vor Konges bekjendte Arbeidslyst og Virksomhed. Derfor - leve Collegiernes Reduction! - Hvis Godtfolk - ved Godtfolk forstaae vi naturligviis kun dem, som holde og læse "Corsaren", Andre komme os slet ikke ved - hvis Godtfolk altsaa ikke kunne huste vort Stykke i sidste Nummer med Overskrift Den 3die December, saa gjør det os ondt for Godtfolks Hukommelse. Hvis derimod den velvillige Læser erindrer hiint Stykke, erindrer han vist ogsaa, at han gjorde mangehaande Gisninger angaaende Betydningen af den abrupte Maade, hvorpaa bemeldte Stykke endte. En troede saaledes, at dette "Leve C-" skulde betyde: "Leve Constitutionen", En Anden: "Leve Christian", En Tredie: "LeveCancelliet" o. s. v., o. s. v. For at hæve alle musige Misforstaaelser nødsages vi til at lade emanere vor authentiske Fortolkning, uagtet meerbemeldte Slutningspassus i Grunden, ligesom Stænderanordningens $ 70, er saa tydelig, at videre Fortolkning er unødvendig. - Nu da: dette "Leve C-" skal ikke betyde Andet end: Leve Corsaren! - Hvad skulde det vel sige Andet? Det vilde jo være taabeligt af os at udbringe et andet Leve. Redactionen seer sig ikke istand til at levere et Uddrag af Forhandlingsprotocollen fra 6te Møde, den 5te December, hvori ingen af de paa Dags. listen anførte Gjenstande kom under Forhandling, eftersom Præsidenten strax i Begyndelsen af Mødet reiste sig og erklærede, at han nu ikke længere vilde staae i Spidsen for,Corsarens" Redaction, men forholde sig fuldkommen rolig og taus et Aars Tid, for saa at blive Professor ordinarius i Lovkyndigheden og Assessor i Consistorium. Forsamlingen forestillede ham forgjæves, at denne Plads nu var bleven besat af Assessor Algreen-Ussing: Præsidenten blev i en lang Tid urokkelig ved sin Beslutning, indtil det endelig lykkedes Forsamlingen at overbevise ham om, at der slet ingen Udsigt var for ham til erholde hiin Post, da dertil udfordredes et længere, omhyggeligere og mere velberegnet Studium, end han kunde opvise. Med denne Discussion hengik imidlertid den til Mødet fastsatte Tid, saa at et nyt Møde maatte berammes. - Hvor stor Frihed der er indrømmet de conservative Blade, og hvor meget denne Frihed, efter hvilken vi Andre sukke, undertiden bliver misbrugt, sees bedst af en Artikel i "Dagen" Nr. 282 med Overskrift: Den 3die December. Heri siges med den største Dristighed, at Frederik den 6te tog Folkets Kjærlighed med sig i Graven, saa at der altsaa slet ingen skulde være efterladt til hans Efterfølger. "Corsaren" troer som juste-milieu-Blad at burde protestere paa det eftertrykkeligste imod denne Paastand. Der er sandelig en stor Slump Kjærlighed tilbage endnu, det veed Gud!